
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 396 

22 Απριλίου 1994 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 0,822 στρεμμάτων στη 
θέση «Αυλάκια - Σωτηρία» περ. Κοινότητας Βουρλι- 
ωτών Ν. Σάμου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση πολεοδομικής μελέτης επέκτασης οικισμού 


Πυργαδικίων Ν. Χαλκιδικής. 2 

Τροποποίηση του ρυμοτομικού σχεδίου Α' ζώνης Δ. 
Πολυγύρου Ν. Χαλκιδικής. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 885 (1) 

Κήρυξη αναδασωτέας έκτασης 0,822 στρεμμάτων στη 
θέση «Αυλάκια - Σωτηρία» περ. Κοινότητας Βουρλιω- 
τών Ν. Σάμου. 

Ο ΝΟΜΑΡΧΗΣ ΣΑΜΟΥ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/1970. 

2. Την παρ. 3 του άρθρου 117 του Συντάγματος της Χώρας. 


3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα: 

α) Του άρθρου 41 παρ. 1. 

β) Του άρθρου 38 παρ. 1. 

γ) Του άρθρου 12 του Ν. 2040/92. 

4. Τις διαταγές του Υπουργείου Γεωργίας: 

α) 160417/1180/8.7.1980. 

β) 182447/3049/24.9.1980. 

5. Σχετική εισήγηση του Δ/ντή Δασών Σάμου για κήρυξη 
έκτασης ως αναφέρεται παραπάνω εμβαδού 822 τετρ. 
μέτρων που καταστράφηκε από παράνομη υλοτομία, απο¬ 
φασίζουμε: 

Κηρύσσουμε αναδασωτέα με σκοπό την ανανέωση και 
αναγέννηση της έκτασης 822 τ τετρ. μέτρων δασικού χα¬ 
ρακτήρα (δάσους τραχείας πεύκης) που αλλοιώθηκε από 
την αυθαίρετη επέμβαση που βρίσκεται στη θέση «Αυλά¬ 
κια - Σωτηρία» περ. Κοινότητας Βουρλιωτών, προσδιορί¬ 
ζεται από τα στοιχεία (Α, Β, Γ, Δ, Ε, Η, Α) και έχει όρια: 

Ανατολικά: Με δάσος τραχείας πεύκης 

Δυτικά: Με ελαιάκτημα Μ. Φόλα και ζώνης καθαρισμού 
που εγκρίθηκε με την υπ' αριθ. 2792/93/7.1.94 απόφαση 
Δ/νσης Δασών Σάμου) 

Βόρεια: Δάσος τραχείας πεύκης 

Νότια: Αγροτικό δρόμο προς επ. οδό Σάμου Βουρλιω- 
τών, 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος.Απριλίου 1994 

Ο Νομάρχης 
ΔΗΜ. ΤΑΣΣΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΕΠΑ 1348/93 (2) 

Έγκριση πολεοδομικής μελέτης επέκτασης οικισμού 
Πυργαδικίων Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του Π.Δ. 24-4/3.5.1985 (ΦΕΚ 181/Δ) 
«τρόπος καθορισμού ορίων οικισμών της χώρας μέχρι 
2.000 κατοίκους κ.λ.π.» όπως τροποποιήθηκε και συ¬ 
μπληρώθηκε με τα Π.Δ. 14/23.2.1987 (ΦΕΚ 133/Δ) και 
25-4/16.5.1989 (ΦΕΚ 293/Δ ). 

2. Τις διατάξεις του Π.Δ. 20/30.8.1985 (ΦΕΚ 414/Δ ) 
«πολεοδόμηση και επέκταση οικισμών της χώρας μέχρι 
2.000 κατοίκους κ.λ.π.», όπως τροποποιήθηκε και συ¬ 
μπληρώθηκε με το Π.Δ. 14/23.2.1987 (ΦΕΚ 133/Δ ). 

3. Τις διατάξεις του Ν.Δ. 17.7.1923 (ΦΕΚ 228/Α) «περί 
σχεδίων πόλεων και κωμών κ.λ.π.» και ειδικότερα το άρ¬ 
θρο 3 αυτού. 

4. Την υπ’ αριθ. 38/93 απόφαση Κ.Σ. Πυργαδικίων, με 
την οποία γνωμοδότησε επί της πολεοδομικής μελέτης. 

5. Την υπ’ αριθ. 15η(συν.)/1 ο(θέμα)/24.3.1993 γνωμο¬ 
δότηση Σ.ΠΕ.ΧΩ.Δ.Ε. Ν. Χαλκιδικής με την οποία εγκρί- 
νεται η Π.Μ.Ε. οικισμού Πυργαδικίων. 

6. Τις διατάξεις του Ν. 651 Π 7 (ΦΕΚ 207/Α), όπως συ¬ 
μπληρώθηκε με το Ν. 1577/85 (ΦΕΚ 210/Α). 

7. Τις διατάξεις του Ν. 1577/85 (ΦΕΚ 210/Α ) «περί 
ΓΟΚ», όπως τροποποιήθηκε και ισχύει μέχρι σήμερα. 

8. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα», το οποίο προστέθηκε 
με το άρθρο 27 του Ν. 2081/1992 (ΦΕΚ 14/Α7 
10.9.1992), αποφασίζουμε: 

Εγκρίνεται η πολεοδομική μελέτη επέκτασης του οικι¬ 
σμού Πυργαδικίων Ν. Χαλκιδικής σύμφωνα με τη συνημ¬ 


μένη πινακίδα ρυμοτομικού σχεδίου, η οποία θεωρήθηκε 
από το ΤΠ & ΠΕ Ν. Χαλκιδικής και αποτελεί αναπόσπαστο 
μέρος της παρούσας. 

Στους οικοδομήσιμους χώρους που περιλαμβάνονται 
μέσα στα οικοδομικά τετράγωνα επιτρέπονται οι χρήσεις 
γενικής κατοικίας, όπως καθορίζονται στο άρθρο 3 του 
από 23.2.87 Π. Δ/τος (ΦΕΚ 166/Δ ). 

Τα ελάχιστα όρια εμβαδού και προσώπου καθώς και οι 
όροι και περιορισμοί δόμησης των οικοπέδων ορίζονται ως 
εξής: 

Αρτιότητα ελάχιστο εμβαδόν 500 τ.μ. - ελάχιστο πρό¬ 
σωπο 14 μ. 

Ποσοστό κάλυψης 50% - Προκήπιο (πρασιά) πλάτους 
2.50 μ. σε όλα τα οικ. τετράγωνα. 

Συντελεστής δόμησης 0.40 

Μέγιστο επιτρεπόμενο ύψος των κτιρίων 4 μ. προσαυ¬ 
ξανόμενο κατά 1.50 λόγω κατασκευής κεκλιμένης κερα- 
μοσκεπούς στέγης. 

Η απόσταση Δ των κτιρίων του άρθρου 9 του Ν. 
1577/85 ορίζεται 2.50 μ., εντός του αφιέμενου κατά την 
παράγραφο αυτή ακάλυπτου χώρου επιτρέπονται μόνο οι 
κατασκευές του άρθρου 17 του Ν. 1577/85. 

Η κατασκευή κεκλιμένης κεραμοσκεπούς στέγης είναι 
υποχρεωτική. 

Οι Αρχιτεκτονικές μελέτες για την έκδοση οικοδομικών 
αδειών εγκρίνονται υποχρεωτικά από την αρμόδια ΕΠΑΕ. 

Από τις κανονιστικού περιεχομένου διατάξεις της πα¬ 
ρούσας δεν επιβαρύνονται ούτε ο κρατικός προϋπολογι¬ 
σμός, ούτε ο προϋπολογισμός του οικείου ΟΤΑ. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πολύγυρος, 5 Απριλίου 1994 
Ο Νομάρχης 

ΘΕΟΔΩΡΟΣ ΚΑΚΚΑΒΑΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΕΠΑ 1575/93 (3) 

Τροποποίηση του ρυμοτομικού σχεδίου Α' ζώνης Δ. Πολυ¬ 
γύρου Ν. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 1 του Α.Ν. 314/68 «περί 
παροχής εις τον Υπουργό Βορείου Ελλάδος και τους Νο¬ 
μάρχες αρμοδιότητες επί θεμάτων έγκρισης επεκτάσεων 
ή τροποποιήσεων σχεδίων πόλεων κωμών κλπ.» (ΦΕΚ 
47/Α) όπως αντικαταστάθηκε με το Ν.Δ. 1018/1971 
(ΦΕΚ 220/Α ) και συμπληρώθηκε με την παρ. 2 του άρ¬ 
θρου 33 του Ν. 1337/83 (ΦΕΚ 33/Α’) όπως αυτή αντικα- 
ταστάθηκε με την παρ. 15 του άρθρου 8 του Ν. 1512/85 
(ΦΕΚ 4/Α’). 

2. Τις διατάξεις του Π.Δ. 183/9-5/5.6.1986 «έγκριση 
τροποποιήσεων σχεδίων και καθορισμός όρων και περιο¬ 
ρισμών δόμησης από τους Νομάρχες» (ΦΕΚ 70/Α’). 

3. Τις διατάξεις του Ν. 1337/83 (ΦΕΚ 33/Α), όπως συ¬ 
μπληρώθηκε και τροποποιήθηκε με το άρθρο 12 παρ. 1 
του Ν. 1647/86 (ΦΕΚ 141/Α) και το Ν. 1512/85 (ΦΕΚ 
4/Α), ειδικότερα τα άρθρα 6 και 7 αυτού. 

4. Τις διατάξεις του άρθρου 3 του Ν. Δ/τος 17.7.1923 
«περί σχεδίων πόλεων και κωμών κ.λ.π.», όπως τροποποι¬ 
ήθηκε και ισχύει μέχρι σήμερα. 

5. Το Π.Δ. 26.2.43 (ΦΕΚ 93/Α) «έγκριση ρυμ. σχεδίου 
Δ. Πολυγύρου», καθώς και την 125016/5-2/16.3.87 από¬ 


φαση Νομάρχη Χαλκιδικής (ΦΕΚ 233/Δ’), με την οποία 
αναθεωρήθηκε το ρυμ. σχέδιο της περιοχής. 

6. Τη 229/1993 απόφαση Δ.Σ. Πολυγύρου, με την 
οποία εγκρίνεται η τροποποίηση του ρυμοτομικού σχεδίου 
στην Α’ ζώνη του Δ. Πολυγύρου. 

7. Την υπ’ αριθ. 2η(συν.)/5ο(θέμα)/25.2.1994 γνωμο¬ 
δότηση Σ.ΠΕ.ΧΩ.Δ.Ε. Ν. Χαλκιδικής επί της προτεινόμε- 
νης τροποποίησης. 

8. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα», το οποίο προστέθηκε 
με το άρθρο 27 του Ν. 2081 /1992 (ΦΕΚ 14/Α ), αποφασί¬ 
ζουμε: 

Εγκρίνεται η τροποποίηση του ρυμ. σχεδίου του Δήμου 
Πολυγύρου, με τη διάνοιξη δρόμου πλάτους 5.0 μ. σε Ο.Τ. 
της Α’ ζώνης μεταξύ των οδών Μακεδονίας - Παπαδιαμά- 
ντη και Αριστείδου και την επιβολή πρασιών πλάτους 3.0 
μ., σύμφωνα με το συνημμένο διάγραμμα, το οποίο θεω¬ 
ρήθηκε από το ΤΠ & ΠΕ και αποτελεί αναπόσπαστο μέρος 
της παρούσας. 

Η παρούσα δεν περιέχει κανονιστικού περιεχομένου 
διατάξεις. 

Η παρούσα να δημοσιευθεί στην Εφημερίδα της Κυβερ- 
νήσεως. 

Πολύγυρος, 11 Απριλίου 1994 
Ο Νομάρχης 

ΘΕΟΔΩΡΟΣ ΚΑΚΚΑΒΑΣ 

